Foto: KUN.UZ 3 noyabr kuni Toshkent shahrida o‘tayotgan MDH hukumat raislari Kengashining navbatdagi yig‘ilishida kun tartibidan o‘rin olgan ayrim masalalar tor doirada muhokama etilib, kengaytirilgan tartibda o‘tayotgan yig‘ilishlarda hujjatlar imzolanishi davom etmoqda. Unga ko‘ra, 18ta hujjat loyihasi tor doiradagi majlisda ko‘rib chiqilgan bo‘lib, raqobat va monopoliyaga, shuningdek, xalqaro kartellarning tashkilotga a’zo davlat iqtisodiyotiga salbiy ta’sirini oldini olish masalalari kengaytirilgan tartibda muhokamaga qo‘yildi. Shundan so‘ng, Kengash raisi, Rossiya Federatsiyasi Bosh vaziri Dmitriy Medvedevning tashabbusi bilan hujjat loyihalarini imzolash jarayoni boshlandi.